Barrau cyflin

Mae'r **barrau cyflin** (neu **barrau cyfochrog**, **bariau cyfochrog** a hefyd ar lafar, **barrau paralel**) yn gyfarpar gymnasteg a ddefnyddir mewn gymnasteg artistig. Ceir hefyd camp tebyg iawn, sef y bar llorweddol a hefyd camp y barrau anghyflin.

## Hanes
Dyfeisiwyd y gamp gan yr Almaenwr, Friedrich Ludwig Jahn ar ddechrau'r 19g. Roedd y barrau cyntaf wedi eu bolltio i'r llawr ac wedi eu cynllunio er mwyn ymarfer ac yswytho'r corff ar gyfer ymarferion 'go iawn' ar y "ceffyl". 
Yn 1819 disgrifiwyd y bariau cyfochrog cludadwy cyntaf. Ym 1856 yn yr Almaen defnyddiodd Hermann Otto Kluge diwbiau i wneud y bariau cyfochrog a'r bar llorweddol yn addasadwy. Fe'u defnyddiodd yn ei gampfa. Yn *Anna Karenina* gan Tolstoy, a gyhoeddwyd rhwng 1873-1877, disgrifir eu defnydd ar gyfer ymarfer corff.

Roedd y barrau cyfochrog yn un o'r campau cystadlu yn y Gemau Olympaidd cyntaf yn Athen yn 1896.

## Disgrifiad
Mae'n gamp sydd dim ond yn cael eu chystadlu yng nghategori dynion - nid yw menywod yn cystadlu yn y gamp. Mae'r ddau far wedi'u gwahanu heb fawr mwy na'r lled rhwng ysgwyddau ac ar uchder o 1.75m. Camp y gymnastwr yw cyflawni sawl symudiad a chydbwysedd trwy gydio yn y barrau gyda'i ddwylo a symud ei goesau a'i gorff ar y bar a'r llall. Mae'n ymarfer sy'n gofyn am lawer o gryfder, cydbwysedd a chydsymud.

## Gwneuthuriad
Mae'n cynnwys dau far neu trawst tennau gwyd ond hyblyg, cyfochrog, pob un yn 350&nbsp;cm o hyd a 195&nbsp;cm o uchder wedi'u gosod ar bedwar stansiwn neu bostyn. Gellir, a chaniateir, addasu'r uchder o fewn ystod 160 i 210&nbsp;cm ar gyfer taldra a chwaeth y gymnastwr. Mae siap y barrau ychydig yn hirgrwn yn hytrach na chylch pur. Arferid gwneud y bariau o bren dros graidd o ddur hyblyg. The vertical members of the supporting framework are adjustable so the height of the bars above the floor and distance between the bars can be set optimally for each gymnast. Bellach, gwneir hwy o hyd at dair gwialen o wydr ffibr. Mae'r deluniad yma yn sicrhau cryfder a gwrthiant digonol rhag torri, ac hydwythedd a "chlustog"  priodol i'r wrthsefyll straen y gamp.

O dan y bar fel rhoddir matiau 20&nbsp;cm o drwch i arbed niwed mawr petai'r gymnast yn cwympo.

## Dimensiynau
Cyhoeddir mesuriadau'r ddyfais gan yr  Ffederasiwn Rhyngwladol Gymnasteg (*Fédération Internationale de Gymnastique* FIG) yn yr opuscle Apparatus Norms.

:Uchder: 195 cm
:Hyd: 350 cm
:Pellter rhwng bariau: 42 cm i 52 cm (addasadwy)

## Rwtîn
Rhaid i drefn a berfformir ar y barrau cyflin gynnwys elfennau amrywiol sy'n dibynnu ar lefel gystadleuol y gymnast. Bydd perfformiad nodweddiadol yn cynnwys sgiliau siglo mewn safle cymorth (ar y dwylo), safle hongian, a safle braich uchaf (yn gorffwys ar y bicep mewnol). Hefyd, mae arferion bar cyfochrog yn aml yn cynnwys sgil cryfder neu ddal statig fel "safle-L" neu "stand llaw". Mae pob trefn yn gorffen gyda disgyniad o naill ai pen y barrau neu ochr y cyfarpar.

Dylai trefn bar gyfochrog gynnwys o leiaf un elfen o'r holl grwpiau elfen:

* I. Elfennau mewn cefnogaeth neu drwy gefnogaeth
* II. Elfennau yn cychwyn yn safle uchaf y fraich
* III. Siglenni hir mewn hongian, ar reiliau 1 neu 2
* IV. Tan-swing
* V. Disgyniad

## Medr y Gymnastiad
Bydd y gymnastiad yn rhwbio mêl neu dŵr-siwgr ar eu dwylo er mwyn gwella eu gafael ar y barrau rhag llithro.

## Gweler hefyd
* Bar llorweddol 
* Barrau anghyflin
* Y Trawst
* Llofnaid
* Ceffyl pwmel
* Y Cylchoedd
* Trampolîn
* Tumbling

## Cyfeiriadau
## Dolenni allanol
* 'Guide to Gymnastics - 'Parallel Bars' (fideo)
* Hanes y Barrau Cyfochrog (Almaeneg a Saesneg)
* Rheolau'r gamp 
* Canllawiau'r FIG 
* Llawlyfr Termau Chwraeon Ysgol Penweddig 

Categori:Gymnasteg